armvectores/hy_wikipedia_2023 huggingface dataset:
Լը Մոնաստեր

Լը Մոնաստեր (ֆր.՝ Le Monastère), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 2100 մարդ, բնակչության խտությունը` 312.04 մարդ/կմ²։ Բնակավայրը զբաղեցնում է 6.73 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 1 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1413 աշխատունակ (15-64 տարեկան)  բնակիչ, որոնցից ակտիվ էին 1115-ը, իսկ ոչ ակտիվները` 298։ Ակտիվության ցուցանիշը կազմում է 78,9 %։ 1115 աշխատունակ մարդկանցից աշխատել է 1059 անձ (533 տղամարդ և 526 կին)։ Գործազուրկ են եղել 56 անձ (24 տղամարդ և 32 կին)։ 298 անաշխատունակներից 131-ը եղել են աշակերտներ կամ ուսանողներ, 114-ը` թոշակառուներ, իսկ 53-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մայա Պլիսեցկայայի հուշարձան

Մայա Պլիսեցկայայի հուշարձան (ռուս.՝ Памятник Майе Плисецкой), հուշարձան Ռուսաստանի Դաշնության մայրաքաղաք Մոսկվայի կենտրոնում, Բոլշայա Դմիտրովկա փողոցում, բալետի պարուհի Մայա Պլիսեցկայայի պատվին անվանված պուրակում։ Բացումը տեղի է ունեցել 2016 թվականի նոյեմբերի 20-ին՝ պարուհու ծննդյան տարեդարձի օրը։
Հուշարձանի հեղինակն է ուրալցի քանդակագործ Վիկտոր Միտրոշինը, որն անձամբ ծանաչել է Մայա Պլիսեցկայային, և կատարել է նրա քանդակագործական դիմանկարները դեռևս պարուհու կյանքի օրոք։  Մայա Պլիսեցկայան ներկայացված է Կարմենի կերպարով։


== Նախապատմություն ==
Ուրալցի քանդակագործ Վիկտոր Միտրոշինը, որն անձամբ ծանաչել է Մայա Պլիսեցկայային, 2015 թվականին պարուհուն ներկայացրեց Կարմենի կերպարով նրա քանդակի էսքիզը։ Քանդակագործն այն պատրաստել էր որպես նվեր Պլիսեցկայի 90-ամյակին, որը պետք է նշվեր 2015 թվականի նոյեմբերի 20-ին։ Սակայն այդ օրվանից վեց ամիս առաջ Մայա Պլիսեցկայան մահացավ։


== Հուշարձանի բացում ==
Մայա Պլիսեցկայայի ամուսնու՝ հայտնի կոմպոզիտոր Ռոդիոն Շչեդրինի աջակցությամբ արձանիկը դարձավ ապագա հուշարձանի հիմքը։ Պարուհու մահից ընդամենը մեկ և կես տարի հետո՝ 2016 թվականի նոյեմբերի 20-ին՝ պարուհու ծննդյան տարեդարձի օրը, հուշարձանը բացվեց Մոսկվայի կենտրոնում, Բոլշայա Դմիտրովկայի պուրակում, 12-րդ և 16-րդ շենքերի միջև։
Բացման արարողությանը ներկա են եղել փոխվարչապետ Օլգա Գոլոդեցը, մշակույթի նախարար Վլադիմիր Մեդինսկին, Մարիինյան թատրոնի գլխավոր դիրիժոր և գեղարվեստական ղեկավար, Ռուսաստանի ժողովրդական արտիստ Վալերի Գերգիևը, Պլիսեցկայայի ամուսին Ռոդիոն Շչեդրինը և շատ ուրիշներ։


== Նկարագրություն ==
Բրոնզաձույլ արձանի բարձրությունն 9 մետր է։ Հուշարձանը ձուլվել է Խիմկիի ձուլարանում։ Ստեղծելու համար ծախսվել է 20 միլիոն ռուբլի։ Գումարը եղել է արտաբյուջետային. հիմնական ծախսն իրականացրել է «Արվեստ, գիտություն և սպորտ» հիմնադրամը, իսկ հեղինակը՝ Վիկտոր Միտրոշինը, հրաժարվել է հոնորարից և այդ գումարն ուղղել քանդակի ստեղծմանը։


== Ծանոթագրություններ ==
Լա Էրի

Լա Էրի (ֆր.՝ La Hérie), համայնք Ֆրանսիայում, գտնվում է Պիկարդիայի մարզում։ Համայնքը տեղակայված է Էնա գավառում։ Մտնում է Իրսոն կանտոնի կազմի մեջ։ Համայնքի շրջանը Վերվենն է։
Համայնքի INSEE կոդը՝ 02378:


== Բնակչություն ==
2010 թվականի մարդահամարի տվյալներով համայնքի բնակչությունը կազմել է 153 մարդ։ 


== Տնտեսություն ==
2010 թվականին 103 մարդկանցից (15-64 տարեկան) 68-ը եղել է տնտեսապես ակտիվ, 35-ը՝ ոչ ակտիվ (ցուցանիշը կազմել է 66,0%, 1999 թվականին եղել է 68,4%)։ 68 տնտեսապես ակտիվ բնակիչներից աշխատում են 61 մարդ (36 տղամարդ և 25 կին), գործազուրկ եղել է 7 մարդ (6 տղամարդ և 1 կին)։ 35 ոչ ակտիվ բնակիչներից 9-ը եղել է աշակերտ կամ ուսանող, 13-ը՝ թոշակառու, 13-ը ոչ ակտիվ է եղել այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ - Լա Էրի (ֆր.)
Վյայնյո Աալտոնեն

Վյայնյո Վալդեմար Աալտոնեն (ֆիններեն՝ Wäinö Aaltonen, մարտի 8, 1894(1894-03-08)[…], Կարինայնեն, Վարսինայս-Սուոմի, Turku and Pori Province, Ֆինլանդիայի մեծ իշխանություն, Ռուսական կայսրություն և Մարտիլա, Վարսինայս-Սուոմի, Turku and Pori Province, Ֆինլանդիայի մեծ իշխանություն, Ռուսական կայսրություն - մայիսի 30, 1966(1966-05-30)[…], Հելսինկի, Ֆինլանդիա), ֆինն քանդակագործ, Ֆինլանդիայի ակադեմիայի անդամ(1948), ԽՍՀՄ գեղարվեստի ակադեմիայի պատվավոր անդամ(1958–ից)։ Զբաղվել է նաև գեղանկարչությամբ, բեմանկարչությամբ, մեդալագործությամբ։ Աալտոնենը «Խաղաղություն» հուշարձանի համար արժանացել է խաղաղության ոսկե մեդալի(1953)։ Մահացել է մայիսի 30-ին Հելսինկիում։


== Քանդակներ ==
Հելակոսկիի դիմաքանդակ (1919, 1946-1950)
Վեստերհոլմի դիմաքանդակ (1925)
Յան Սիբելիուսի դիմաքանդակ (1935)
Ա. Կիվիի հուշարձան (1932-34, Հելսինկի)
Կոոպերացիայի պատվին հուշարձան
Բարեկամություն հուշարձան
վազորդ Պ. Նուրմին արձան
Ֆիննուհի արձան
Մարյատտա արձան
Դժգույն աղջիկը արձան
«Խաղաղություն» հուշարձան


== Ծանոթագրություններ ==


== Արտաքին հղումներ ==
Վյայնյո Աալտոնենի կենսագրությունը
Մեժևայա

Մեժևայա (ուկրաիներեն՝ Межова), քաղաքատիպ ավան Ուկրաինայի Դնեպրոպետրովսկի մարզի Մեժևի շրջանում։ Հիմնադրվել է 1860 թվականին։
2001 թվականի տվյալներով Մեժևայա քաղաքատիպ ավանում բնակվում էր 8 049 մարդ։ Բնակավայրը զբաղեցնում է 138,25 կմ² տարածք։ Բնակչության խտությունը կազմում էր 58,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Դոնալդ Թրամփ Կրտսեր

Դոնալդ Ջոն «Դոն» Թրամփ Կրտսեր (անգլ.՝ Donald Trump, Jr., դեկտեմբերի 31, 1977(1977-12-31), Նյու Յորք շրջան, Նյու Յորք, Նյու Յորք, ԱՄՆ), ամերիկացի գործարար։ ԱՄՆ-ի նախկին նախագահ, անշարժ գույքի սեփականատեր և զարգացնող Դոնալդ Թրամփի (Donald Trump) և նրա առաջին կնոջ՝ Իվանա Զելնիչկովա-Թրամփի (Ivana Marie Zelnícková, Ivana Trump) ավագ որդին է։ Ներկայումս Դոն Թրամփը իր քրոջ՝ Իվանկա Թրամփի և եղբոր՝ Էրիկ Թրամփի հետ աշխատում է որպես Թրամփ կազմակերպության (The Trump Organization) գործարար փոխնախագահ։


== Պատանեկություն և կրթություն ==

Դոն Թրամփը ծնվել է 1977թ. դեկտեմբերի 31-ին Նյու Յորքի Մանհեթթեն թաղամասում։ Նա ունի իրենից կրտսեր հարազատ մեկ քույր՝ Իվանկա Թրամփը և մեկ հարազատ եղբայր՝ Էրիկ Թրամփը։ Բացի այդ ունի խորթ քույր՝ Թիֆֆանի Թրամփը, որի մայրը Մարլա Մեյփլսն է և խորթ եղբայր՝ Բարրոն Թրամփը, որի մայրը իր հոր՝ Դոնալդ Թրամփի ներկայիս տիկինն է՝ Մելանյա Թրամփը։
Դոն Թրամփ կրտսերը առանձնահատուկ մտերմություն ունի իր մայրական պապի հետ և սահուն խոսում է չեխերեն։
Դոն Թրամփ կրտսերը կրթություն է ստացել Հիլ Սքուլում՝ Բլրի դպրոցում (The Hill School), որը համալսարանի համար նախապատրաստող ուսումնական հաստատություն է Փենսիլվանիա նահանգի Փոթսթաուն (Pottstown) քաղաքում։ Այնուհետև կրթությունը շարունակել է Փենսիլվանիայի համալսարանի (University of Pennsylvania) Ուարթոն սքուլում (Wharton School), որտեղ նա ստացել է գիտությունների բակալավրի (Bachelor of Science, B.S.) աստիճան՝ տնտեսագիտության գծով։


== Առաջխաղացում ==
2006-2015թթ. Դոն Թրամփ կրտսերը հանդես է եկել որպես հյուր խորհրդատու/դատավոր իր հոր ռեալիթի շոուների բազում էպիզոդներում (The Apprentice, U.S. TV series, The Apprentice, U.S. season 5, 2006, The Apprentice, U.S. season 14, 2015): Հաճախ հանդես է եկել իր հարազատ քրոջ՝ Իվանկայի և հարազատ եղբոր՝ Էրիկի հետ համատեղ։
Դոն Թրամփ կրտսերը ճառով ելույթ է ունեցել 2016թ. ԱՄՆ Հանրապետական կուսակցության համազգային համագումարի (2016 Republican National Convention) երկրորդ երեկոյան։ Նա այդ համագումարի պատգամավոր էր։


== Անձական կյանք ==
Դոն Թրամփ կրտսերն ամուսնացած է մոդելուհի Վանեսա Քեյ Հայդոնի հետ (Vanessa Kay Haydon), որն իր տարեկիցն է (ծնվել է 1977թ. դեկտեմբերի 18-ին)։ Նրանք ամուսնացել են 2005թ. նոյեմբերի 12-ին Թրամփներին պատկանող Մար-ա-Լագո (Mar-a-Lago) կալվածքում, որը գտնվում է Ֆլորիդա նահանգի Փալմ Բիչ բնակավայրում (Palm Beach, Florida): Ամուսնական արարողությունը ղեկավարում էր Թրամփի հորաքույրը՝ Մարիաննա Թրամփ Բարրին (Maryanne Trump Barry)։ Վանեսա Քեյ Հայդոնը տիար Չարլզ և տիկին Բոնի Հայդոնների դուստրն է,, դանիացու ու հրեուհու սերունդ։ Դոն Թրամփի կինը՝ Վանեսան ավարտել է Դուայթ Սքուլը (Dwight School) և հոգեբանություն է ուսումնասիրել Նյու Յորքի Մերիմաունթ Մանհեթթեն Քոլեջում (Marymount Manhattan College) Դոն և Վանեսա Թրամփները հինգ զավակ ունեն. 2 դուստր՝ Քեյ Մեդիսոնը (ծնվել է 2007թ. մայիսի 12-ին), Քլոե Սոֆիան (ծնվել է 2014թ. հունիսի 16-ին)։ և 3 որդի՝ Դոնալդ Ջոն III-ը (ծնվել է 2009թ. փետրվարի 18-ին), Տրիստան Միլոսը (ծնվել է 2011թ. հոկտեմբերի 2-ին), և Սփենսեր Ֆրեդերիկը (ծնվել է 2012թ. հոկտեմբերի 21-ին)։


== Ծանոթագրություններ ==


== Արտաքին հղումներ ==
Կաղապար:Վիկիքաղվածք

A Name He Can Build On
Դոնալդ Թրամփ Կրտսեր Internet Movie Database կայքում
Trump 02 Appearances on C-SPANԿաղապար:Թրամփների ընտանիք
Լաուրա Օմլոփ

Լաուրա Օմլոփ (հոլ.՝ Laura Omloop, մայիսի 18, 1999(1999-05-18), Berlaar, Մեխելեն, Անտվերպեն, Ֆլանդրիա, Բելգիա), բելգիացի երգչուհի, ով ներկայացրել է իր երկիրը Մանկական Եվրատեսիլ 2009 երգի մրցույթում Ուկրաինայի մայրաքաղաք Կիևում։ Գրավել է չորրորդ հորիզոնականը  «Zo Verliefd» երգով, որը կատարվում էր երգեցողության յոդլ ձևով։ Նույն թվականին լույս է տեսնում նրա սինգլը «Zo Verliefd» վերնագրով, որը շաբաթական դիտումների քանակով Ultratop 50-ում գրավում էր երրորդ հորիզոնականը։


== Սկավառակագրություն ==


=== Սինգլներ ===
«Zo Verliefd» (2009)
«Stapelgek Op Jou» (2010)


=== Ալբոմներ ===
«Verliefd» (2010)
«Wereld vol Kleuren» (2011)


== Ծանոթագրություններ ==


== Արտաքին հղումներ ==
Официальный сайт Archived 2017-11-03 at the Wayback Machine.
Laura - Zo Verliefd ՅուԹյուբում
Ֆուտբոլի աշխարհի ոչ պաշտոնական առաջնության ժամանակագրություն

Ստորև բերվող ժամանակագրությունն արտացոլում է Ֆուտբոլի աշխարհի ոչ պաշտոնական առաջնության գծային շարժը։ Արդյունքներն ընդգրկում են «Ա» կարգի միջազգային խաղերը (ազգային հավաքականների միջև անցկացվող միջազգային հանդիպումները) 1873 թ. մարտի 8-ին կայացած առաջին արդյունավետ հանդիպումից սկսյալ։ Ցանկում ներառված են բոլոր հաղթող թիմերը։


== Հաղթողների ցանկը ==
Ոսկեգույնով նշված թիմերը տիտղոսը կրելու ժամանակահատվածի մի մասի ընթացքում կրել են նաև ՖԻՖԱ-ի աշխարհի չեմպիոնի տիտղոսը։
† նշանով նշված թիմերը տիտղոսը կրելու ժամանակահատվածի մի մասի ընթացքում գլխավորել են նաև ՖԻՖԱ-ի հավաքականների համաշխարհային վարկանիշը (սահմանվել է 1993 թ.)։


=== Մինչև 1900 թ. ===


=== 1900-1910 թթ. ===


=== 1910-1920 թթ. ===


=== 1920-1929 թթ. ===


=== 1930-1939 թթ. ===


== Ծանոթագրություններ ==
Այշեն Գյուրջան

Այշեն Գյուրջան (թուրքերեն՝ Ayşen Gürcan1963, Բուրդուր, Թուրքիա), թուրք պետական և քաղաքական գործիչ։ 2015 թվականի օգոստոսի 28-ից մինչ 2015 թվականի նոյեմբերի 17-ը զբաղեցրել է Թուրքիայի ընտանիքի և սոցիալական քաղաքականության հարցերով նախարարը։ Այշեն Գյուրջենը եղել է առաջին նախարարը, ով կրել է հիդջաբ։


== Կենսագրություն ==
Այշեն Գյուրջանը ծնվել է 1963 թվականին Թուրքիայի Բուրդուր քաղաքում։ Միջնակարգ կրթությունը ստացել է հայրենի քաղաքում։
1986 թվականին ավարտել է Անատոլիայի համալսարանը։ 1987- 1989 թվականներին սովորել է մագիտրատուրայում։ Ստացել է դոկտորական աստիճան։ 1990- 2005 թվականներին աշխատել է Անատոլիայի համալսարանում։ Ունի մի շարք հոդվածներ կրթության և ընտանեկան դաստիարակության վերաբերյալ։ Դասախոսում է Ստամբուլի համալսարանում։
2011- 2013 թվականներին զբաղեցրել է ընտանիքի և սոցիալական քաղաքականության հարցերով փոխնախարարի պաշտոնը։
2015 թվականի օգոստոսի 28-ից մինչ 2015 թվականի նոյեմբերի 17-ը զբաղեցրել է Թուրքիայի ընտանիքի և սոցիալական քաղաքականության հարցերով նախարարի պաշտոնը։ Նա դարձավ առաջին կին նախարարը, ով կրել է հիդջաբ։ Գյուրջանի նշանակումը մեծ հետաքրքրություն առաջացրեց հասարակության շրջանակներում, քանի որ մինչ այդ ընդունվել էր օրենք, որը արգելում է պետական և քաղաքական գործիչներին կրել հիդջաբ։


== Պատահարներ ==
Մեծ արձագանք է ստացել Գյուրջանի թվիթը այն մասին, որ եթե կինը չի կարողանում պատրաստել բյորեկ (կոչվում է նաև բուրեկ), ապա նրա ընտանիքը կփլուզվի։ Այս գրառումը մեծ քննադատության է արժանացել ողջ Թուրքիայում։ Արդյունքում Գյուրջանին հարցրել են, թե նա ինչով է զբաղվում իր պաշտոնական լիազորությունների կատարման ժամանակ, որին ի պատասխան Այշեն Գյուրջանը պատասխանել է, թե ինքը պատրաստում է բյորեկ։


== Ծանոթագրություններ ==


== Արտաքին հղումներ ==
Միսոֆոնիա

Միսոֆոնիա, բառացիորեն «զզվանք աղմուկից», համարվում է ձայների հանդեպ անհանդուրժողականություն։ Համարվում է նյարդաբանական խանգարում, որն առաջանում է որոշակի ձայների՝ բարձր կամ ցածր, բացսական ազդեցությունից։
Տերմինը հորինել են ամերիկացի նեյրոկենսաբաններ Պավել և Մարգարիտա Ջաստրեբոֆֆները։ Տերմինը հաճախ օգտագործվում է, որպես ընտրովի ձայնային զգայունություն տերմինի հոմանիշ։
Ի տարբերություն հիպերակուսիսի միսոֆոնիան կապված է որոշակի ձայների հետ։ Քիչ բան է հայտնի նման ախտանիշներ առաջացնող ֆիզիոլոգիական անոմալիաների անատոմիական դասավորվածության մասին, բայց ամենայն հավանականությամբ այն վերաբերում է կենտրոնական նյարդային համակարգի կառուցվածքներին։


== Ախտանիշներ ==
Միսոֆոնիայով տառապող մարդիկ բավականին հաճախ նյարդանում կամ նույնիսկ կատաղում են այնպի սովորական ձայներից, ինչպիսիք են այլ մարդու՝ եղունգներ կտրելու, ատամները մաքրելու, ուտելու, շնչելու, հոտոտելու, խսելու, հորանջելու, քայլելու, մաստակ ծամելու, խռմփոցի, սուլելու կամ հազի ինչպես նաև որոշակի ներդաշնակ կամ կրկնվող ձայներից։


== Ծանոթագրություններ ==


== Արտաքին հղումներ ==
Мисофония. Пер. с англ. Н. Д. Фирсовой (2017).
http://www.misophonia.info Archived 2014-12-17 at the Wayback Machine.
http://www.psychosomaticmedicine.org/content/70/6/739.full
http://www.misophonia-uk.org/
http://www.ctv.ca/servlet/ArticleNews/story/CTVNews/20090713/misophonia_sounds_090713/20090713 Archived 2013-01-01 at Archive.is
Misophonia & Sound Sensitivity Survey Archived 2012-08-25 at the Wayback Machine.
Misophonia: Diagnostic Criteria for a New Psychiatric Disorder
Այոս Անդրոնիկոս (Yeşilköy)

Անվան այլ կիրառումների համար տե՛ս՝ Այոս Անդրոնիկոս (այլ կիրառումներ)Այոս Անդրոնիկոս (հուն․՝ Άγιος Ανδρόνικος, թուրքերեն՝ Yeşilköy), գյուղ Կիպրոսի Հանրապետության Ֆամագուստայի շրջանի հյուսիսում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Տեղակայված է Լեոնարիսսո և Գիալուսա գյուղերի միջև։ Ըստ 2011 թվականի տվյալների գյուղի բնակչությունը կազմել է 799 մարդ, մեծամասնությունը թուրք կիպրացիներ են։


== Բնակչություն ==


== Ծանոթագրություններ ==
Մետ Հարպրինգ

Մետ Ժոզեֆ Հարպրինգ (անգլ.՝ Matt Joseph Harping, մայիսի 31, 1976(1976-05-31), Ցինցինատի, Օհայո, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է հարձակվող պաշտպանի և թեթև հարձակվողի դիրքերում։ Ընտրվել է 1998 թվականի NBA դրաֆթի ժամանակ «Օռլանդո Մեջիք» ակումբի կողմից՝ 15-րդ համարի ներքո։ Հետագայում հանդես է եկել «Կլիվլենդ Կավալիերս», «Ֆիլադելֆիա Սևնթի Սիքսերս» և «Յութա Ջազ» ակումբների կազմում։ Ընդգրկվել է NBA սկսնակների հավաքականի մեջ (1999)։ NBA կարիերայի ընթացքում ընդհանուր առմամբ խաղացել է 665 խաղ, որոնցում հավաքել է 7645 միավոր (11,5 մ/խ), կատարել է 3366 անդրադարձ և 907 փոխանցում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Մետ Հարպինգը NBA-ի պաշտոնական կայքում(անգլ.)
Պաշտոնական կայք(անգլ.)
Մալվիկ

Մալվիկ (նորվ.՝ Malvik), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Հոմելվիկ քաղաքն է։ Պաշտոնական լեզուն համարվում է Բուկմոլը։ Զբաղեցնում է 168.54 կմ² տարածք։
Համայնքը ստեղծվել է 1891 թվականին, երբ այն առանձնացվեց Սթրինդալից։ Անվան սկզբնամասը՝ «Mana», հանդիպում է նորվեգական բազմաթիվ լեռների անվան մեջ՝ ասոցացվելով լեռ բառին, իսկ վերջնամասը՝ «Vík», նշանակում է «դրսում»։
Տարածքում ակտիվ գործունեություն է իրականացնում Նորվեգական եկեղեցին, որը ունի 1846, 1886, 1986 թվականներին կառուցված երեք կրոնական կառույցներ։


== Մալվիկի զինանշանը ==
Մալվիկ համայնքի զինանշանը հաստատվել է 1982 թվականի հուլիսի 23-ին և իրենից ներկայացնում է դեղին գույնի վահան, ներքևի մասը կլոր, որի վրա պատկերված է սև գույնի խլահավ։ Այն խորհրդանշում է համայնքի հարուստ և բազմազան բնությունը։


== Բնակչություն ==
Համաձայն 2010 թվականի մարդահամարի տվյալների՝ Մալվիկ համայնքում բնակվում է 12,550 մարդ։ Վերջին 60 տարում բնակչության թվաքանակի աճ է գրանցվել։


== Ծնունդով Մալվիկից հայտնի անձինք ==
Յոհան Նուքարդսվոլդ (1879–1952), Նորվեգիայի վարչապետ 1935 - 1945 թվականներին,
Քարե Ինգրեբրիգսթոն (1965–), ֆուտբոլիստ,
Ինգվիլդ Վագեն Մալվիկ (1971–), քաղաքական գործիչ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքի վիճակագրական տվյալները վերցված Նորվեգիայի վիճվարչությունից: Archived 2011-05-14 at the Wayback Machine. (նորվեգերեն)
Արևելյան Կասայ

Արևելյան Կասայ (ֆր.՝ Kasaï-Oriental), նահանգ Կոնգոյի Դեմոկրատական Հանրապետությունում։ Նահանգի վարչական կենտրոնը Մբուժի Մային է։ Արևմուտքում այն սահմանակցում է Արևմտյան Կասային, հյուսիս-արևմուտքում՝ Հասարակածային նահանգին, հյուսիս-արևելքում՝ Արևելյան նահանգին, արևելքում՝ Մանիեմային և հարավում՝ Կատանգային։ Արևելյան Կասայը աշխարհի` ադամանդով ամենահարուստ երկրամասերից է։
Եղել է Կոնգոյի Դեմոկրատական Հանրապետության 11 նախկին նահանգներից մեկը։ Եղել է ԿԴՀ-ի նահանգ 1966-ից 2015 թվականը, երբ այն բաժանվեց 3 մասի, իսկ Արևելյան Կասայ անվանումը մնաց միայն նահանգի կենտրոնական մասի համար։


== Պատմություն ==
Բանտուի գաղթից հետո նահանգի տարածքում հաստատվեցին Լուբա ցեղի ներկայացուցիչները, որոնք XVI դարում ստեղծեցին իրենց թագավորությունը։ XIX դարի վերջում Կասայը մտավ Կոնգոյի ազատ պետության կազմի մեջ։ Կոնգոյի անկախացումից հետո նահանգում ուժգնացան անջատողական շարժումները՝ Ալբերտ Կալոնջիի գլխավորությամբ։


== Քաղաքական բաժանում ==
Նահանգը բաժանված է 5 մասի.

Կաբեյա-Կամվանգա
Կատանդա
Լուպատապատա
Միյաբի
Չիլենգե


== Լեզուներ ==
Ֆրանսերենը ԿԴՀ-ի պաշտոնական լեզուն է։ Չիլուբան երկրի 4 ազգային լեզուներից է։ Կասայում մոտ 6.3 միլիոն մարդ խոսում է այս լեզվով։


== Ծանոթագրություններ ==
Ուլյան Փիրումով

Ուլյան Հայկի Փիրումով (հոկտեմբերի 26, 1931(1931-10-26), Մոսկվա, ԽՍՀՄ - փետրվարի 24, 2015(2015-02-24), Մոսկվա, Ռուսաստան), գազադինամիկայի և հրթիռային տեխնիկայի բնագավառի հայ գիտնական։ Տեխնիկական գիտությունների դոկտոր (1969), պրոֆեսոր (1976)։ ՌԳԱ թղթակից անդամ (1997)։ ՌԴ գիտության վաստակավոր գործիչ (1989)։


== Կենսագրություն ==
Ուլյան Փիրումովը ծնվել է 1931 թվականին Մոսկվայում։ 1949 թվականին ավարտել է Մոսկվայի № 276 դպրոցը։ Նույն թվականին ընդունվել է Մոսկվայի պետական համալսարանի ֆիզիկատեխնիկական ֆակուլտետը, միաժամանակ` Մոսկվայի ֆիզիկատեխնիական ինստիտուտ, որն ավարտել է 1955 թվականին։ 1955-1976 թվականներին աշխատել է Ջերմային շարժընթացների գիտահետազոտական ինստիտուտում նախ որպես ինժեներ, ապա` ավագ ինժեներ, բաժանմունքի պետ, 1976 թվականից` Մոսկվայի ավիացիոն ինստիտուտի հաշվողական մաթեմատիկայի և ծրագրավորման ամբիոնի վարիչ։
1960 թվականին պաշտպանել է թեկնածուական ատենախոսություն, 1969 թվականին` դոկտորական, 1976 թվականին Փիրումովին շնորհվել է պրոֆեսորի կոչում, 1997 թվականի մայիսի 30-ին ընտրվել է Ռուսաստանի գիտությունների ակադեմիայի թղթակից անդամ «մեխանիկա և մեքենաշինություն» մասնագիտությամբ։
Աշխատանքները վերաբերում են գազադինամիկայի, ավիացիոն և հրթիռային տեխնիկայի խնդիրներում հաշվողական մաթեմատիկայի կիրառմանը, բարդ համակարգերի նմանարկային մոդելամորման կիրառական ծրագրերի փաթեթների ստեղծմանը, հրթիռային ծայրափողակների տեսության հակադարձ խնդիրների լուծման եղանակների մշակմանը, օդային ավազանը թունավոր բաղադրամասերով աղտոտումից պաշտպանման հարցերին։


== Մահ ==
Մահացել է 2015 թվականին Մոսկվայում։ Թաղված է Մոսկվայի հայկական գերեզմանատանը։


== Պարգևներ, մրցանակներ ==
ԽՍՀՄ պետական մրցանակի կրկնակի դափնեկիր (1979, 1987)
Ն. Ե. Ժուկովսկու անվան մրցանակակիր (1964)
ՌԴ գիտության վաստակավոր գործիչ (1996)


== Ծանոթագրություններ ==
Չվենեբուրի

Չվենեբուրի (վրաց.՝ ჩვენებური, բառացի «մերը», «մեզնից մեկը», թուրքերեն՝ Çveneburi), սուբէթնիկ խումբ, որը պատմականորեն ներառվել է վրացիների կազմի մեջ։ Բնակվում են ժամանակակից Թուրքիայի տարածքում։ Չվենեբուրիի ազգագրությունը բարդ է։ Ի տարբերություն վրացիների, չվենեբուրին մուսուլմաններ են, ինչպես օրինակ, արյունակից լազերը։ Այդ իսկ պատճառով իսլամադավան վրացիները խիստ անջատված են քրիստոնյա վրացիներից։ Ի տարբերություն լազերի, նրանք հաստատվել են Թուրքիայի Պոնտոս շրջանում (Սև ծովի հարավային ափ) 19-րդ դարի երկրորդ կեսին։ Բացի այդ, չվենեբուրին երկար ժամանակ պահպանել են վրացերենը ու վրացական մշակույթը, սակայն միջէթնիկ ամուսնությունները թուրքերի հետ հանգեցրել է չվենեբուրիի ասիմիլյացիային, հատկապես երիտասարդ բնակչության, ովքեր հիմնականում խոսում էին թուրքերեն։ Մուսուլման վրացիների թիվը Թուրքիայում այսօր կազմում է 100 000- 500 000 մարդ, որոնց մեծ մասը բնակվում են Տրապիզոնում, Սամսունում, Օրդուում, ինչպես նաև Բուրսայում և Ստամբուլում։


== Իսլամացում և ասիմիլյացիոն գործընթացներ ==
Օսմանյան կայսրությունում 19-րդ դարի վերջին և 20-րդ դարի սկզբին տեղի են ունեցել կովկասյան և բալկանյան հետևյալ ազգերի ասիմիլյացիոն գործընթացը՝

Աջարներ — մասամբ իսլամացված վրացիների էթնիկ խումբ, ովքեր բնակվում են Աջարիայում,
ալբանացիներ — մասամբ իսլամացված բալկանյան ազգ
թորբեշներ — իսլամացված մակեդոնացիներ
գորանցիներ — իսլամացված սերբեր
բոսնիացիներ — իսլամացված սերբեր և խորվաթներ
պոմակներ — իսլամացված բուլղարացիներ
Կրետեի մուսուլմաններ — իսլամացված հույներ
համշենահայեր — իսլամացված հայեր
գաջալներ — իսլամացված գագաուզներ
սանջաքլներ - իսլամացված սերբեր
ծպտյալ հայեր - իսլամացված հայեր


== Ծանոթագրություններ ==
Թիղվա

Թիղվա (վրաց.՝ თიღვა), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 840 մետր բարձրության վրա։ Շրջկենտրոն Քարելից հեռու է 2 կմ։


== Ծանոթագրություններ ==
Ստեպանովկա (գյուղ, Բուրինի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Սումիի մարզի Բուրինի շրջանում։ Հիմնադրվել է 18-րդ դարում։
2001 թվականի տվյալներով Ստեպանովկա գյուղում բնակվում էր 644 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուդենբրոոկներ (վեպ)

Բուդենբրոոկներ․ Մի ընտանիքի անկումը (գերմ.՝ Buddenbrooks: Verfall einer Familie), գերմանացի մեծանուն գրող Թոմաս Մանի 1901 թվականին լույս տեսած անդրանիկ վեպը, որի համար հեղինակը 1929 թվականին արժանացել է Գրականության Նոբելյան մրցանակի։


== Բովանդակություն ==
Թոմաս Մանի «Բուդենբրոոկներ» վեպը լյուբեկյան առևտրական մի նշանավոր ընտանիքի չորս սերնդի պատմությունն ընդգրկող ժամանակագրություն է։ Հեղինակը՝ դարի հասարակաքաղաքական կյանքի ետնախորքում՝ ներկայացնում է այս ընտանքիք քայքայման և անկման պատմությունը։ Վեպի համար հիմք է դարձել գրողի տոհմի պատմությունը։


== Հայերեն թարգմանություն ==
Թոմաս Ման, Բուդենբրոոկներ․ Մի ընտանիքի անկումը, գերմ․ թարգմ․՝ Հակոբ Մովսեսը, Սովետական գրող, Երևան, 1986, 704 էջ։


== Էկրանավորում ==
1923 - Բուդենբրոոկներ (համր ֆիլմ, Գերմանիա), ռեժիսոր՝ Գերհարդ Լամպրեխտ
1959 - Բուդենբրոոկներ (ֆիլմ, Գերմանիա), ռեժիսոր՝ Ալֆրեդ Վայդենմանն
1971 - Բուդենբրոոկներ (7 մասանոց մինի սերիալ, Իտալիա), ռեժիսոր՝ Էդմո Ֆենոլո
1972 - Բուդենբրոոկներ (ֆիլմ, ԽՍՀՄ), ռեժիսոր՝ Ալեկսանդր Օրլով
1979 - Բուդենբրոոկներ (11 մասանոց մինի սերիալ, Գերմանիա), ռեժիսոր՝ Ֆրանց Պետեր Վիրտ
2008 - Բուդենբրոոկներ (ֆիլմ, Գերմանիա), ռեժիսոր՝ Հենրիխ Բրելեր


== Գրականություն ==
Andreas Blödorn, Thomas Mann։ Buddenbrooks. In։ Andreas Blödorn/Friedhelm Marx (Hg.)։ Thomas Mann-Handbuch. Leben – Werk – Wirkung. Metzler Verlag, Stuttgart 2015, ISBN 978-3-476-02456-5, S. 13–25.
Thomas Brand, Thomas Mann։ Buddenbrooks. Königs Erläuterungen und Materialien (Bd. 264). Bange Verlag, Hollfeld 2002, ISBN 978-3-8044-1731-1.
Manfred Eickhölter, Das Geld in Thomas Manns „Buddenbrooks“. Schmidt-Römhild, Lübeck 2003.
Ortrud Gutjahr (Hg.), Buddenbrooks։ von und nach Thomas Mann. Königshausen & Neumann, Würzburg 2006.
Erich Heller, Pessimismus und Genialität. In։ E.H.։ Thomas Mann. Der ironische Deutsche., Suhrkamp, Frankfurt 1975 (1959), S. 9–60.
Wolfgang Kehn, Platz 6. Thomas Mann։ Buddenbrooks. In։ Christoph Jürgensen (Hg.)։ Die Lieblingsbücher der Deutschen. Verlag Ludwig, Kiel 2006, ISBN 3-937719-34-2, S. 239–263.
Bernd M. Kraske, Revolution und Schulalltag in Thomas Manns „Buddenbrooks“. Verlag Literarische Tradition, ISBN 978-3-930730-24-7.
Heide Lutosch, Ende der Familie – Ende der Geschichte. Zum Familienroman bei Thomas Mann, Gabriel Garcia Márquez und Michel Houellebecq. Aisthesis Verlag, Bielefeld 2007, ISBN 978-3-89528-624-7.
Nicole Mattern/Stefan Neuhaus (Hg.), Buddenbrooks-Handbuch. Metzler, Stuttgart 2018, ISBN 978-3-476-04649-9.
Ken Moulden, Gero von Wilpert (Hg.), Buddenbrooks-Handbuch. Kröner, Stuttgart 1988, ISBN 3-520-81601-6.
Andreas Urs Sommer, Der Bankrott ‚protestantischer Ethik‘։ Thomas Manns ‚Buddenbrooks‘. Prolegomena einer religionsphilosophischen Romaninterpretation. In։ Wirkendes Wort. Deutsche Sprache und Literatur in Forschung und Lehre. Jg. 44 (1994), S. 88–110.
Rolf Thiede, Stereotypen vom Juden. Die frühen Schriften von Heinrich und Thomas Mann. Zum antisemitischen Diskurs der Moderne und seiner Überwindung. Metropol, Berlin 1998.


== Ծանոթագրություններ ==
Շաբանլի (Խարբերդի գավառ)

Անվան այլ կիրառումների համար տե՛ս՝ Շաբանլի (այլ կիրառումներ)Շաբանլի, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ քաղաքից 24 կմ արևմուտք։


== Աշխարհագրություն ==
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (47301-47400)

Աստերոիդների ցանկ (47201-47300)  • Աստերոիդների ցանկ  • Աստերոիդների ցանկ (47401-47500)
 Աստերոիդների ցանկ (47201-47300)  • Աստերոիդների ցանկ  • Աստերոիդների ցանկ (47401-47500)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Բադի Հոլի կենտրոն

Բադի Հոլի կենտրոն, Բադի Հոլիի, նաև լայն իմաստով Արևմտյան Տեխասի երաժշտությանը նվիրված կատարողական և տեսողական արվեստի թանգարան, որը գտնվում է Տեխաս նահանգի Լաբոկ քաղաքում։


== Պատմություն ==
Շինությունը, որտեղ գտնվում է Բադի Հոլի կենտրոնը, կառուցվել է 1928 թվականին որպես Fort Worth and Denver South Plains Railway երկաթուղային ճանապարհի դեպո։ Նրա նախագիծը նորվերածննդյան ոճով մշակել է Ֆորտ-Ուերտ քաղաքի ճարտարապետ Ուայաթ Սիֆուս Հեդրիքը։ Ապա շենքն օգտագործվել է որպես երկաթուղային կայարան (մինչև 1953 թվականը), երբ այն փակվել է, ծառայել է որպես պահեստ։ 1976 թվականին շենքը կրկին բացվել է որպես ռեստորան։ 1979 թվականին այն դարձել է առաջին օբյեկտը Լաբոկ քաղաքի պատմական հուշարձանների ցանկում, իսկ 1990 թվականին մտել է ԱՄՆ-ի պատմական վայրերի ազգային գրանցամատյան։ Ռեստորանը փակվել է 1997 թվականին և շինությունն անցել է քաղաքին։
1984 թվականին քաղաքը հիմնադրել է Կերպարվեստի (Fine Arts Center) սեփական կենտրոնը։ 1996 թվականին Լաբոկում կուտակվել է մեծ քանակությամբ իրեր՝ կապված Բադի Հոլիի և նրա գույքի հետ։ 1997 թվականին նախկին դեպոյի շենքի ձեռքբերումից հետո քաղաքային իշխանությունները որոշել են այն վերածել օբյեկտի, որը կարող է դառնալ կերպարվեստի կենտրոն, ինչպես նաև ծառայել Բադի Հոլիի գտածոների հավաքածուի համար։ Դեպոյի շենքը վերանորոգվել է և վերականգնել իր բնօրինակ տեսքը։
Նոր քաղաքային կենտրոնը, որը մտածված էր որպես կերպարվեստի մշակութային կենտրոն, նվիրված է ամերիկացի երգիչ և երգերի հեղինակ Բադի Հոլին, ինչպես նաև Արևմտյան Տեխասի երաժշտությանը։ Բացվել է 1999 թվականի սեպտեմբերի 3-ին՝ Հոլիի ծննդյան օրվանից չորս օր առաջ։ Այստեղ կա Բադի Հոլիի իրերի հավաքածուի ամենօրյա պատկերասրահ, տեխասյան երաժշտության փառքի սրահ՝ Արևմտյան Տեխասի երաժիշտներին նվիրված ցուցանմուշներով, կերպարվեստի քաղաքային պատկերասրահ և շարժական ցուցանմուշների ցուցահանդեսի երեք լրացուցիչ պատկերասրահ։ 2002 թվականի մայիսին կենտրոնի գլխավոր մուտքի մոտ տեղադրվել է Բադի Հոլիի հատուկ եղջյուրե ակնոցների մեծածավալ քանդակը, որը ստեղծել է Սթիվ Թիթերսը (անգլ.՝ Steve Teeters): 2010 թվականին կենտրոնի արևմտյան թևում անցկացվել է հիմնանորոգում, որն էականորեն բարեփոխել է թանգարանի տարածքը։ 2013 թվականին այստեղ է տեղակայվել Ջերի Էլիսոնի՝ The Crickets խմբի նախկին թմբկահարի, որի հետ հանդես է եկել Բադի Հոլին, վերանորոգված տունը (հասարակության համար բացվել է նույն թվականի սեպտեմբերի 7-ին)։
2014 թվականի հոկտեմբերին Փոլ ՄաքՔարթնին կենտրոնում անցկացրել է համերգ, որի ընթացքում պատմել է Հոլիի ազդեցության մասին The Beatles-ի երաժշտության վրա։ 2015 թվականի օգոստոսին այստեղ ելույթ է ունեցել ամերիկացի երգչուհի և դերասանուհի Պատրիսիա Վոնեն։


== Պատկերասրահ ==

		
		


== Ծանոթագրություններ ==
Տաումատաուկատանգիինգակոաոաոուտամատեապոկանուենուկիտանատահու

Տաումատաուկատանգիինգակոաոաոուտամատեապոկանուենուկիտանատահու (մաորիների լեզվով՝ Taumata-whakatangihanga-kōauau-a-Tamatea-pōkai-whenua-ki-tana-tahu), Նոր Զելանդիայում գտնվող բլրի տեղական անվանումն է, որը գրանցված է Գինեսի ռեկորդների գրքում որպես «աշխարհի ամենաերկար տեղանուն»։ Բլրի բարձրությունը 305 մետր է։ Բլրակը մոտ է գտնվում Պորանգահաու կոչվող ավանին, իսկ Վայպուկուրաու քաղաքից գտնվում է հարավ։
Տեղացիները խոսակցությունը հեշտացնելու համար բլրակը կոչում են պարզապես Տաումատա։ Բլրակի ամբողջական անվանումը թարգմանվում է որպես «Պնդուկենիների սպիտակ հովտում գտնվող Սուրբ Տիսլիոսի կարմիր քարանձավի դիմացի արագահոս հեղեղատի կողքին գտնվող Սուրբ Մարիամի եկեղեցին»։


== Արտաքին հղումներ ==
yourDictionary.com` աշխարհի ամենաերկար տեղանունը Archived 2006-04-27 at the Wayback Machine. (անգլերեն)
Մեշչերյակովսկի (Վերխնեդոնսկի շրջան)

Մեշչերյակովսկի (ռուս.՝ Мещеряковский), գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում։ Մեշչերյակովսկի գյուղական համայնքի վարչական կենտրոնն է։
Աբաս Աբասով

Աբբաս այդին օղլի Աբբասովը  (ադրբ.՝  Abbas Aydın oğlu Abbasov ,օգոստոսի 4, 1949(1949-08-04), Գանձակ, Ադրբեջանական ԽՍՀ, ԽՍՀՄ), ադրբեջանցի պետական և քաղաքական գործիչ։


== Կենսագրություն ==
Աբբաս Աբբասովը ծնվել է 1949 թվականի օգոստոսի 4-ին Գանձակում, Ադրբեջան։ 1971 թվականին ավարտել է Ադրբեջանի գյուղատնտեսական համալսարանը։
1992 թվականին եղել է Ադրբեջանի նախագահի առաջին տեղակալ, իսկ 1990-1995 թվականներին՝ Ադրբեջանի միլի մեջլիսի անդամ։


== Ծանոթագրություններ ==
Կապելլա Նիկկոլինա

Կապելլա Նիկկոլինա (իտալերեն՝ Capella Niccolina), ոչ մեծ սենյակ (6,6 × 4 մ) Առաքելական պալատի ամենահին շինություններից մեկում՝ Հռոմի Պապ Իննոկենտիոս III-ի աշտարակում (XIII դար), որն ի սկզբանե ծառայել է որպես Հռոմի Պապ Նիկողայոս V-ի անձնական կապելլա։ 


== Պատմություն ==
Կապելլան նվիրված է Սբ. Ստեփանոսին և Սբ. Լավրենտին. Անջելիկոի (1447-1450) որմնանկարները պահպանվել են միայն երեք պատերի վրա.
Որմնանկարների վերին հարկաշարքը նվիրված է Սուրբ Ստեփանոսի կյանքին (Եկեղեցին Երուսաղեմում է).

Սուրբ Ստեփանոսը սարկավագություն է ստանում Սբ. Պետրոսից
Սուրբ Ստեփանոսը ողորմություն է բաժանում
Սուրբ Ստեփանոսի քարոզը
Սուրբ Ստեփանոսի հրապարակային գիտական վեճը
Սուրբ Ստեփանոսին տանում են մահապատժի
Սուրբ Ստեփանոսի մահապատիժը։Ստորին հարկաշարքը նվիրված է Սուրբ Լավրենտին (Եկեղեցին Հռոմում է).

Սուրբ Լավրենտին սարկավագություն է ստանում Սուրբ Սիքստոսից
Սուրբ Սիքստոսը Սուրբ Լավրենտին է  տալիս եկեղեցու գանձերը
Սուրբ Լավրենտին ողորմություն է բաժանում
Սուրբ Լավրենտին կայսր Վալերիանի տրիբունալի առջև
Սբ. Լավրենտիի մահապատիժըԿապելլայի որմնանկարները պահպանվել են միայն երեք պատերի վրա (հարավային պատի զոհասեղանը քանդվել է)։

Կապելլայի որմնանկարները
		
		
		
Կապելլան չի մտնում սովորական զբոսաշրջային այցելության մեջ, սակայն այն կարելի է տեսնել նախապես ամրագրված հատուկ խմբերով


== Գրականություն ==
Pomella, Andrea Vatikanische Museen. — Vatikan: Italia Editrice, 2007. — ISBN 978-3-7954-1947-9


== Տես նաև ==
Վատիկանի առաքելական պալատ


== Ծանոթագրություններ ==


== Արտաքին հղումներ ==
Արևմտյան պատի տեսարան
Հյուսիսային պատի տեսարան
Արևելյան պատի տեսարան
Համախումբ

Վիճակագրության մեջ համախումբը նույն առարկաների կամ երևույթների բազմություն է, որը գտնվում է ինչ-որ հարցի կամ փորձի հետաքրքրության շրջանակներում։ Վիճակագրական համախումբը կարող է լինել իրականում գոյություն ունեցող օբյեկտների խումբ (օրինակ՝ Ծիր Կաթինի շուրջ բոլոր աստղերի բազմությունը)։ Վիճակագրական վերլուծության հիմնական գաղափարը ընտրված ինչ-որ համախմբի վերաբերյալ տվյալների արտադրումն է։
Վիճակագրական եզրակացության մեջ համախմբի ենթաբազմությունը (վիճակագրական նմուշ) ընտրվում է, որպեսզի ներկայացնի համախումբը վիճակագրական վերլուծության մեջ։ Եթե նմուշն ընտրված է ինչպես հարկն է, ապա ողջ համախմբի բնութագիրը կարող է լինել գնահատված նմուշի համապատասխան բնութագրիչներից։


== Ենթահամախումբ ==
Մեկ կամ ավելի հավելյալ հատկություններ կիսող համախմբի ենթաբազմությունը կոչվում է ենթահամախումբ։ Օրինակ՝ եթե համախումբը բոլոր եգիպտացիներն են, ապա ենթաբազմությունը բոլոր եգիպտացի տղամարդիկ են։ Նմուշը համախմբի ենթաբազմությունն է, որը չի ընտրվել որևէ հավելյալ հատկություն կիսելու համար։
Նկարագրական վիճակագրությունը կարող է առաջ բերել տարբեր արդյունքներ տարբեր ենթահամախմբերի համար։ Օրինակ՝ ինչ-որ դեղորայք կարող է ունենալ տարբեր ազդեցություններ տարբեր ենթահամախմբերի վրա, և այդ ազդեցությունները կարող են լինել անորոշ կամ հեռացված, եթե այդպիսի հատուկ ենթահամախմբերը առանձին չեն ճանաչված կամ հետազոտված։
Նույն կերպ մեկը կարող է հաճախ գնահատել պարամետրերը ավելի ճշգրտորեն, եթե այդ մեկը բաժանի ենթահամախմբերը։ Օրինակ՝ մարդկանց հասակների բաշխումը ավելի ճշգրիտ է մոդելավորված, եթե տղամարդկանց և կանանց ենթահամախմբերն առանձին են։ 
Ենթահամախմբերից կազմված համախմբերը կարող են մոդելավորվել խառնուրդ մոդելներով, որոնք միավորում են ենթահամախմբերի բաշխումները ամբողջական համախմբերի բաշխումների հետ։ Եթե նույնիսկ ենթահամախմբերը լավ են մոդելավորված տրված պարզ մոդելներով, ընդհանուր համախումբը կարող է լավ չհամապատասխանել տրված մոդելին, իսկ դրա արդյունքը ենթահամախմբերն են։ Օրինակ՝ տրված է երկու հավասար ենթահամախմբեր և երկուսն էլ նորմալ են բաշխված։ Եթե դրանք ունեն նույն միջին քառակուսային շեղումը և տարբեր միջիններ, ապա ընդհանուր համախումբը ցույց կտա քիչ հավանականային բաշխման սրություն համեմատած եզակի նորմալ բաշխման հետ, քանի որ ենթահամախմբերի միջինները ընկնում են ընդհանուր բաշխման ուսերին։ Եթե բավականաչափ բաժանենք, դրանք կձևավորեն երկմոդալ բաշխում, հակառակ դեպքում այն ունի լայն գագաթ։ Ավելին, այն կներկայացնի գերդիսպերսիա համեմատած տրված վարիացիայով եզակի նորմալ բաշխման հետ։ Այլ դեպքում, եթե նույն միջինով և տարբեր միջին քառակուսային շեղումով երկու ենթահամախմբեր տրված լինեն, ապա ընդհանուր համախումբը ցույց կտա ավելի մեծ սրություն ավելի ծանր պոչերով (համապատասխանաբար ավելի նեղ ուսեր), քան եզակի բաշխումը։


== Տես նաև ==
Նմուշ (վիճակագրություն)
Նմուշականացում (վիճակագրություն)


== Ծանոթագրություններ ==


== Արտաքին հղումներ ==
Statistical Terms Made Simple
Սալամին (քաղաք)

Սալամին, նաև Սալամիս (Κούλουρη), քաղաք Հունաստանում։ Ծովի մակարդակից ունի 20 մետր բարձրություն։ Գտնվում է համանուն կղզու հյուսիսային մասում՝ Սալամիս խորշի ափի միջև՝ Աթենքի կենտրոնից 20 կիլոմետր դեպի արևմուտք։ Համանուն համայնքի վարչական կենտրոնն ու կղզու ծայրամասային միավորն է Ատտիկա ծայրամասում։ 2011 թվականի մարդահամարի տվյալներով՝ բնակչությունը կազմել է 25 370 մարդ։ Քաղաքապետարանում գործում է ազգագրական թանգարան։
Սուրբ Մինայի եկեղեցին բացվել է 1869 թվականին և իր մեջ ներառում է Յանուլիս Հալեպասի գործերը։ 1806 թվականի Սուրբ Դեմետրիուս եկեղեցում գտնվում են Յանուլիս Հալեպասի աշխատանքները և Գեորգիոս Կարայիսկակիսի գերեզմանը։


== Սալամին համայնք ==
Սալամին համայնքը ստեղծվել է 1835 թվականին։ 1912 թվականին (ՖԵԿ 262Α) համայնքը վերացվել է և ստեղծվել է միություն։ Համայնքի մեջ մտնում են Այոս Յորյոս, Արփիդոնի, Լերոս, Մակրոնիսոս, Մեգալի Կիրա, Միկրի Կիրա և Ռևիտուս կղզիներն ու չորս բնակավայրեր։ 2011 թվականի տվյալներով՝ բնակչությունը կազմել է 25 888 մարդ։ Տարածքը 38,128 կմ² է։ 


== Բնակչություն ==


== Ծանոթագրություններ ==


== Արտաքին հղումներ ==
http://www.salamina.gr Սալամին համայնքներ. պաշտոնական կայք
Պալովեեռե (գյուղ, Վասցելիինա շրջան)

Անվան այլ կիրառումների համար տե՛ս՝ ՊալովեեռեՊալովեեռե (էստ․՝ Paloveere), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արտավազդ և Արտաշես

«Արտավազդ և Արտաշես», ժողովրդական ավանդազրույց հայոց Արտավազդ Ա թագավորի մասին։ Գողթն գավառի ժողովրդական երգիչներից 5-րդ դարում բանաքաղել է Մովսես Խորենացին։


== Սյուժե ==
Ըստ ավանդազրույցի՝ երբ մահացել է Արտավազդի հայրը՝ Արտաշես Ա թագավորը, հեթանոսական սովորության համաձայն, կատարվել են բազմաթիվ զոհաբերումներ։ Գահաժառանգ Արտավազդը սրտնեղելով՝ հորն ասել է․ «Մինչ դու գնացեր եւ զերկիրս ամէնայն ընդ քեզ տարար, Եւ աւերակացս որպէ՞ս թագաւորեմ», որի համար Արտաշեսն անիծել է որդուն, ասելով՝ «Եթէ դու յորս հեծցես յԱզատն ի վէր ի Մասիս, զՔեզ կալցին քաջք, տարցին յԱզատն ի վէր ի Մասիս. Անդ կայցես Եվ զլոյս մի՛ տեսցես։»։
Ըստ Մովսես Խորենացու՝ Արտավազդը շղթայված բանտված է Մասիսի մի քարանձավում, և դարբինների անընդհատ կռանահարության ձայնից ամրանում են նրա շղթաները, որպեսզի նա չկարողանա դուրս գալ։
Ըստ Եզնիկ Կողբացու՝ հին հայերն Արտավազդին վերագրել են նաև դրական հատկանիշներ։ Նրանք հավատացել են, որ կգա ժամանակ, երբ աշխարհի գոյության սպառնալից պահին Արտավազդը կխորտակի իր կապանքները, կմարտնչի չարի դեմ և կհաղթանակի։ Զրույցում Արտավազդը նմանության գծեր ունի հայկական էպոսի՝ «Սասնա ծռերի» հերոս Փոքր Մհերի հետ։


== Տես նաև ==


== Ծանոթագրություններ ==


== Գրականություն ==
Մովսես Խորենացի, Պատմություն Հայոց (աշխարհաբարի փոխադրված, ներածությունը և առաջաբանը՝ Ս․ Մալխասյանցի), Երևան, 1997․
Եզնիկ Կողբացի, Եղծ աղանդոց, Երևան, 1994․
Մանուկ Աբեղյան, Երկեր, հ․ Ա, Երևան, 1960, էջ 148-149․
Թադևոս Ավդալբեգյան, Միհրը հայոց մեջ, «Հայագիտական հետազոտություններ», Երևան, 1960, էջ 62-63։
Արգավանդի պատմության և մշակույթի անշարժ հուշարձանների ցանկ (այլ կիրառումներ)

Արգավանդի պատմության և մշակույթի անշարժ հուշարձանների ցանկ, կարող է վերաբերել՝

Արգավանդի պատմության և մշակույթի անշարժ հուշարձանների ցանկ - Արարատի մարզի Արգավանդ գյուղի պատմության և մշակույթի հուշարձանների ցանկը
Արգավանդի պատմության և մշակույթի անշարժ հուշարձանների ցանկ - Արմավիրի մարզի Արգավանդ գյուղի պատմության և մշակույթի հուշարձանների ցանկը
Սրեդնյայա Դերաժնյա

Սրեդնյայա Դերաժնյա (ուկրաիներեն՝ Середня Деражня), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Սրեդնյայա Դերաժնյա գյուղում բնակվում էր 348 մարդ։ Բնակավայրը զբաղեցնում է 1298 կմ² տարածք։ Բնակչության խտությունը կազմում էր 268,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուլլե

Լյուլլե (էստ․՝ Lülle), գյուղ Էստոնիայի Սաարեմաա նահանգի Տոռգու շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոտա Սան Ջովաննի

Մոտա Սան Ջովաննի (իտալերեն՝ Motta San Giovanni) քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 6391 մարդ, բնակչության խտությունը կազմում է 139 մարդ/կմ²։ Զբաղեցնում է 46 կմ² մակերես տարածք։ Փոստային ինդեքսն է՝ 89065։ Հեռախոսային կոդը՝ 0965։


== Արտաքին հղումներ ==
http://www.motta-san-giovanni.it Archived 2021-03-01 at the Wayback Machine.
Վելիկի Կուրեն

Վելիկի Կուրեն (ուկրաիներեն՝ Великий Курінь), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Վելիկի Կուրեն գյուղում բնակվում էր 776 մարդ։ Բնակավայրը զբաղեցնում է 970 կմ² տարածք։ Բնակչության խտությունը կազմում էր 0,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոպցովո (գյուղ, Սիչովսկի շրջան)

Պոպցովո (ռուս.՝ Попцово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2011 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորակշի

Կորակշի (ռուս.՝ Коракши, չուվաշերեն՝ Куракăш), գյուղ Ռուսաստանի Չուվաշիա հանրապետության Ալիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (14401-14500)

Աստերոիդների ցանկ (14301-14400)  • Աստերոիդների ցանկ  • Աստերոիդների ցանկ (14501-14600)
 Աստերոիդների ցանկ (14301-14400)  • Աստերոիդների ցանկ  • Աստերոիդների ցանկ (14501-14600)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Աջ Խորաձոր (գետ)

Աջ Խորաձոր, գետակ Գեղարքունիքի մարզում, Դարանակ գետի աջ օժանդակը։ Սկիզբ է առնում Սևանի լեռների հարավարևելյան լանջերից և Կուտական գյուղից 6 կմ արևելք միախառնվում մայր գետին։ Երկարությունը 4,5 կմ։


== Ծանոթագրություններ ==
Պիհլենի

Պիհլենի (էստ․՝ Pihleni), գյուղ Էստոնիայի Վիրումաա նահանգի Ուռվաստե շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջուզեպպե Աբբատի

Ջուզեպպե Աբբատի ( իտալերեն՝ Giuseppe Abbati, հունվարի 13, 1836(1836-01-13), Նեապոլ, Իտալիա - փետրվարի 21, 1868(1868-02-21), Ֆլորենցիա), իտալացի գեղանկարիչ, պատկերել է նկարներ մաքիայոլի ոճով։ Եղել է Ռիսորջիմենտոյի մասնակից։


== Կենսագրություն ==
Ջուզեպպե Աբբատին ծնվել է Նեապոլում, 1836 թվականի հունվարի 13-ին՝ նկարիչ Վինչենցո Աբբատիի և Ֆրանչեսկայի (ծննդով հռոմեացի) ընտանիքում։ 1850-1853 թվականներին սովորել է Վենետիկի գեղարվեստի ակադեմիայում՝ Ջիրոլամո Միքելանջելո Գրիգոլետտի և Ֆրանչեսկո Բանիարի մոտ։ 1856 թվականին ուսանողական գործուղման ժամանակ ծանոթացել է նկարիչներ Տելեմակո Սինորինիի և Վիտո Անկոնայի հետ։ Այդ ժամանակ Նեապոլում հոր հետ բացել է արհեստանոց։
Պայքարել է Իտալիայի միասնության համար, որի ժամանակ էլ զրկվել է աջ աչքից։ 1860 թվականին հաստատվել է Ֆլորենցիայում, որտեղ ծանոթացել է Սերաֆինո դե Տիվոլի հետ և անդամագրվել մաքիայոլի խմբին։
1861 թվականին Աբբատիի նկարները իտալական ցուցահանդեսում քննադատները բարձր են գնահատել։ 1860-ական թվականներին շատ էր նկարում պլեների ոճով ՝ մենաստաններում և Ֆլորենցիայի հարակից այգիներում։ Հաճախ էր այցելում և աշխատում Կաստիլոնչելոյում գտնվող Դիեգո Մարտելիի տանը։
Աբբատին ուներ հպարտ և անկախ բնավորություն։ 1868 թվականին նա հրաժարվեց նկարիչներին տրվող խրախուսանքներից, Ռիսորջիմենտոյի կրծքանշանից։ Հրաժարվեց նաև հաշմանդամներին տրվող թոշակից։
1866 թվականին նա մասնակցել էր Իտալիայի անկախության համար մղվող Երրորդ պատերազմին, որի ժամանակ գերի էր ընկել։ Վերադառնալով գերությունից՝  հաստատվում է Կաստել դելլա Միզերիկորդիայում։ Մահացել է Ֆլորենցիայում 1868 թվականի փետրվարի 21-ին։ Ջուզեպպեն դարձել էր իր իսկ կատաղի շան հարձակման զոհը։
Աբբատին եղել է պերգենտինյան դպրոցի հետևորդ, որի անդամները ուսումնասիրում էին  գույնի և ձևի համադրությունը։ Դպրոցի հետևորդներից են եղել Սերաֆինո դե Տիվոլին, Նինո Կոստան, Ջովաննի Ֆատորին, Վինչեցո Կաբյանկան։ Նկարչական դպրոցը իր անունը ստացել է Ֆլորենցիայի Պերգենտինա այգու անունից, որտեղ նկարիչները սիրում էին աշխատել։ Այս դպրոցում են իրենց գործունեությունը ծավալել Սիլվերստրո Լեգան, Օդոարդո Բորրանին, Ռաֆֆայելո Սերնեզին, Տելեմակո Սինորինին։


== Ծանոթագրություններ ==


== Արտաքին հղումներ ==
Mezzetti A.։ «Abbati, Giuseppe»։ www.treccani.it։ Վերցված է 1.10.2018
Ռեկան Ներքին

Ռեկան Ներքին, գյուղակ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 13 կմ հարավ-արևելք, գետափին, Ռեկան Վերին գյուղից 4 կմ հյուսիս-արևմուտք։


== Բնակչություն ==
XX դարի սկզբին ուներ 5 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Դավիդովկա (գյուղ, Նովի Սանժարիի շրջան)

Անվան այլ կիրառումների համար տե՛ս՝ ԴավիդովկաԴավիդովկա (ուկրաիներեն՝ Давидівка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Դավիդովկա գյուղում բնակվում էր 137 մարդ։ Բնակավայրը զբաղեցնում է 1607 կմ² տարածք։ Բնակչության խտությունը կազմում էր 85,25 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոսկովյան բակ

«Մոսկովյան բակ» (ռուս.՝ Московский дворик), ռուս նկարիչ, պերեդվիժնիկ Վասիլի Պոլենովի քաղաքային բնապատկերը, որն ստեղծվել է 1878 թվականին։  Կտավը պահվում է Տրետյակովյան պատկերասրահում։ Պոլենովի ամենահայտնի նկարներից մեկն է։


== Ստեղծման պատմություն ==
1877 թվականի հունիսին Վասիլի Պոլենովը Սանկտ Պետերբուրգից տեղափոխվել է Մոսկվա և բնակարան վարձել Մոսկվա, Դուրնովսկի նրբանցք, Բաումգարտենի տուն (148 կալվածք) հասցեում, որը գտնվում էր Դուրնովսկի և Տրուբնիկովսկի նրբանցքների անկյունում։ Նայելով իր բնակարանի պատուհանից՝ նա նկարել է էտյուդ իր «Մոսկովյան բակ» բնանկարի համար։ Պոլենովն այսպես է նկարագրել նկարի ստեղծման պատմությունը. «Ես գնացի բնակարան փնտրելու։ Տեսա գրություն, գնացի նայելու, և հենց պատուհանից ինձ ներկայացավ այս տեսարանը։ Ես անմիջապես նստեցի ու նկարեցի այն»։
Էդյուդ կտավի վրա նկարվել է նորից (մի քիչ փոխվել է ռակուրսը և ընդլայնվել տեսարանը), և բակում ավելացվել են մարդիկ։ Այս նկարը Վասիլի Պոլենովն ուղարկել է Սանկտ Պետերբուրգ՝ պերեդվիժնիկների 1878 թվականի ցուցահանդեսին։ Պոլենովն Իվան Կրամսկոյին գրել է. «Ցավոք, ես ժամանակ չունեի ավելի նշանակալի բաներ նկարելու, իսկ ես ցանկանում էի ինչ-որ պատշաճ բանով հանդես գալ պերեդվիժնիկների ցուցահանդեսում։ Հուսով եմ, որ ապագայում աշխատել արվեստի համար կորցրած ժամանակը։ Իմ նկարը պատկերում է Մոսկվայում գտնվող բակ ամռան սկզբին»։ Վասիլի Պոլենովի կտավը ցուցահանդեսին մեծ հաջողություն է ունեցել և նկարչին ճանաչում բերել։ Ցուցահանդեսից կարճ ժամանակ անց կտավն իր հավաքածուի համար ձեռք է բերել Պավել Տրետյակովը։


== Նկարագրություն ==
Նկարում պատկերված է տիպիկ հին մոսկովյան բակ ամռան սկզբին։ Արևը դեռ շատ չի բարձրացել հորիզոնից։ Բակում խաղում են երեխաները, մի կին գնում է դույլը ձեռքին, կանգնած էր սայլակին լծված ձին։ Հետին պլանում եկեղեցու գմբեթն է։ Արվեստաբան Տ. Յուրովայի խոսքով՝ «Վ. Պոլենովը կտավում ներդրել է մարդկանց և կյանքի հանդեպ իր սիրո ողջ ուժը, հենց այդ սերն է բանաստեղծական դարձնում ամենասովորական առօրեական երևույթները»։


== Նկար ==

		
		
		


== Տես նաև ==
Տատիկի այգին


== Ծանոթագրություններ ==


== Գրականություն ==


== Արտաքին հղումներ ==
Московский дворик Archived 2012-09-15 at the Wayback Machine., www.nearyou.ru
Журнал «Третьяковская галерея» #3 2013 (40), рубрик «ШЕДЕВРЫ РУССКОГО ИСКУССТВА», Элеонора Пастон, «Москва, как но««го в этом звуке…»
Արենաս դե Սան Խուան (քաղաք)

Արենաս դե Սան Խուան (իսպ.՝ Arenas de San Juan), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Սան Խուան շրջանի կազմի մեջ։ Տարածքը՝ 63.09 կմ²։ Բնակչությունը՝ 1044 (2010 թվականին)։ Հեռավորությունը վարչական կենտրոնից՝ 53 կմ։


== Պատկերասրահ ==

		


== Արտաքին հղումներ ==
Պաշտոնական էջ
Միխայլովկա (գյուղ, Մաշևկայի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Պոլտավայի մարզի Մաշևկայի շրջանում։ Բնակավայրը նախկինում նաև անվանվել է Միլորադովկա։
2001 թվականի տվյալներով Միխայլովկա գյուղում բնակվում էր 1 264 մարդ։ Բնակավայրը զբաղեցնում է 7858 կմ² տարածք։ Բնակչության խտությունը կազմում էր 160,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1487)

Ժողովածու (1487), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1487 թվի տակ։ Ձեռագիրը գրվել է 1653-1657 թվականներին Ալեքսան դպիր գրիչի կողմից, Նորաշենում։ Գրված է թղթի վրա, որը ունի 24,5×18 չափս։ Ձեռագիրը կազմված է 216 թերթից։ Գրված է միասյուն, բոլորգրով։ Պահպանակը ունի 1 էջ, գրված է՝ թղթի վրա՝ բոլորգիր, Յայսմաւուրք։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 187բ, 189ա, 215բ։


== Բովանդակություն ==
Ոտանւոր։
Պատմութիւն Հայունեաց խաչին։
Տեսիլ Մեթոդիոսի եպս-ի։
Ոսկեբերանի Եթե ոչ է պարտ ողբալ զվախճանեալսն։
Պատմութիւն պատկերին Քրիստոսի, որ ի Բիւրիտոն։
Յիշատակ Դաւթի մարգարէի։
Վարդանայ Աշխարհացոյց։
Անուանք քաղաքաց։
Յաղագս Ը բաժին աշխարհիս։
Մղոնաչափք։
Առ. Սիւնեցւոյ Անուանք աստուածաշունչ գրոց։
Ի Հարանց վարուց։
Նեղոսի Խրատ։
Ստ. Օրբելեան Թուղթ վասն հաւատոյ առ Գրիգոր կթղ.:
Վասն շարաբանոյ (դեղագիրք)։
Վարդ. Արևելցւոյ Պատմութիւն։
Հարց և պատասխանի (Վասն նաւակատեաց, Ապաշխարութեան, Աղօթից, Մեղաց, Դժոխոց և Յարութեանն Քրիստոսի)։
Ստ.Սիւնեցւոյ Պատասխանի Անտիոքու պատրիարքին (քաղուածք)։


== Ծանոթագրություններ ==